বিজয়া রায়
বিজয়া রায় (অক্টোবর ১৯১৭ – ২ জুন ২০১৫) একজন ভারতীয় লেখিকা ও অভিনেত্রী ছিলেন। তিনি ভারতীয় চলচ্চিত্রকার সত্যজিৎ রায়ের স্ত্রী ছিলেন। তাদের পুত্র সন্দীপ রায় একজন চলচ্চিত্র পরিচালক। বিয়ের আগে বিজয় ও সত্যজিৎ সম্পর্কে আত্মীয় ছিলেন (সম্পর্কে পিসতুতো দিদি)। দীর্ঘ প্রেমের পর ১৯৪৪ সালে তাদের বিয়ে হয়। বিজয়া রায় ১৯৪৪ সালে শেষ রক্ষা নামে একটি বাংলা চলচ্চিত্রে অভিনয় করেছিলেন এবং নেপথ্য কণ্ঠ দিয়েছিলেন। ১৯৯৯ সালে ক্যাথরিন বার্গের গাছ নামের প্রামাণ্যচিত্রে অভিনয় করেছিলেন। তীব্র নিউমোনিয়ায় আক্রান্ত হয়ে তিনি ৯৭ বছর বয়সে কলকাতায় মারা যান।